Billy Maxted

William George „Billy“ Maxted (* 21. Januar 1917 in Racine (Wisconsin); † 11. Oktober 2001 in Fort Lauderdale) weer en US-amerikaansch Jazzpianist un Arrangeur.

Maxted hett van 1937 bit 1940 an de Juilliard School studeert un speel nebenher mit Ben Pollack, Red Nichols (1937 bit 1940) un Teddy Powell. 1940 bit 1942 speel he in de Bigband vun Will Bradley, deen in de US-Navy un hett af 1945 en eegen Dixieland-Band in New York (The Manhattan Jazz Group) leit. He hett för Benny Goodman un Claude Thornhill arrangeert un 1947/48 hett he en Band mit Ray Eberle leit. In de 1950er-Johren speel he ünner annern mit Bobby Hackett, Phil Napoleon, Billy Butterfield, Pee Wee Erwin un John Dengler in New York un harr dor eegen Combos. In de 1950er un 1960er-Johren hett he mehrere Platten ünner eegen Naam upnommen. He speel gern Boogie-Woogie un Stride-Piano un in Greenwich Village faken in dat Nick’s, wo he Huuspianist weer.

1959 harr Reg Owen mit de Kompositschoon Manhattan Spiritual vun Maxted en Top-10 Hit.

1961 truck he nah Fort Lauderdale.

Neben Upnahmen ünner eegen Naam, hett he ok mit Red Nichols, Pee Wee Erwin un Bob Crosby upnommen.

 Literatur 
 Carlo Bohländer, Karl Heinz Holler, Christian Pfarr: Reclams Jazzführer. 3., neubearbeitete und erweiterte Auflage. Reclam, Stuttgart 1989, ISBN 3-15-010355-X.

 Weblinks 
 Billy Maxted bi allmusic.com

Kategorie:Mann
Kategorie:Börger von de USA
Kategorie:Boren 1917
Kategorie:Storven 2001
Kategorie:Jazzmusiker